Andri Þór og Októ fá Viðskiptaverðlaunin
Andri Þór Guðmundsson, forstjóri Ölgerðarinnar, og Októ Einarsson, sem keyptu Ölgerðina skömmu fyrir hrun, eru handhafar Viðskiptaverðlauna Viðskiptablaðsins árið 2013. Frumkvöðull ársins er hins vegar íslenska leikjafyrirtækið Plain Vanilla.
Tilkynnt var um útnefninguna við hátíðlega athöfn á Hótel Sögu í hádeginu í dag.
Í tímariti Viðskiptablaðsins, Áramótum, sem kom út í dag segir að þeir Andri og Októ hafi stýrt Ölgerðinni í gegnum fjárhagslega endurskipulagningu við gríðarlega erfiðar aðstæður og tekist á sama tíma að auka markaðshlutdeild fyrirtækisins á miklum samkeppnismarkaði.
Plain Vanilla var stofnað fyrir þremur árum en Þorsteinn Baldur Friðriksson, stofnandi og forstjóri Plain Vanilla, tók við verðlaununum.
Hann segir í viðtali í Áramótum að þrátt fyrir mikinn vöxt eigi fyrirtækið mikið inni. Stefnt sé að því að spurningaleikurinn QuizUp komi út fyrir Android-stýrikerfið eftir áramótin, það er í janúar á nýju ári. Hann bendir jafnframt á að 60-70% snjallsímanotenda í Bandaríkjunum eigi síma sem keyri á Android-kerfinu.
Andri Þór Guðmundsson, forstjóri Ölgerðarinnar, og Októ Einarsson, sem keyptu Ölgerðina skömmu fyrir hrun, eru handhafar Viðskiptaverðlauna Viðskiptablaðsins árið 2013.
Frumkvöðull ársins er hins vegar íslenska leikjafyrirtækið Plain Vanilla.
Tilkynnt var um útnefninguna við hátíðlega athöfn á Hótel Sögu í hádeginu í dag.
Þeir Andri og Októ hafi stýrt Ölgerðinni í gegnum fjárhagslega endurskipulagningu við gríðarlega erfiðar aðstæður.